paragraph_text: Provnim istraživanjem bilo je otkriveno na nebu 8968 galaktika s viškom ultraljubičastog zračenja, a nakon pročišćivanja onih koji su se ponavljale u području pregleda, 8162 objekta, na površini od 5100 četvornih stupnjeva snimanjem Schmidtovim teleskopom putem UGR (ili UR) tro-(ili dvo)-slikovnih fotografija, što je davalo 1,8 po četvornom stupnju. Ekspozicija je bila namještena tako da slike u boji zvijezda vrste A0 budu jednake na ploči. Podatci su objavljeni u katalogu od 18 svezaka. Ograničavajuća magnituda je od 17 do 18,5, ovisno o uvjetima i kakvoći ploče. Od 18 svezaka, 17 su koordinate, morfološka vrsta, veličina, magnituda i stupanj viška ultraljubičastog zračenja, skupa s kataloškim imenima. Posljednji iz sveska u prvom katalogu jest spojeni katalog svih galaktika (KUG-ova) poredani prema rektascenziji uz neke općenite opise i statističke podatke. Oznake uz morfološke vrste su Ic - nepravilni s grudastim regijama HII, Ig - nepravilni s divovskim regijama HII, Pi - par međudjelujućih sastavnica, Pd - par sastavnica podijeljenih spojem, Sk - spiralno s čvorastim rukama, Sp - spiralno s neobičnom prečkom i/ili jezgrom te C - kompaktno. Upitnikom su označene galaktike koje se nije moglo razvrstati, a dvotočjem one koje nisu određene sa sigurnošću. Prema višku ultraljubičastog zračenja, idu oznake H (visoko), M (srednje) i L (nisko), što otprilike odgovara U - B ≤ -0,5 - -0,3 i -0, respektivno.<ref>Google Knjige Astronomy from Wide-Field Imaging: Proceedings of the 161st Symposium of the ...- ur. uredio/la H.T. MacGillivray,E.B. Thomson,Barry M. Lasker,I. Neill Reid,David F. Malin,Richard M. West,Hilmar Lorenz, str. 615-616